KOMMISSIONENS FORORDNING (EF) Nr. 1629/95 af 5. juli 1995 om ændring af forordning (EØF) nr. 210/69 om medlemsstaternes og Kommissionens gensidige meddelelser inden for sektoren mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1538/95 (2), særlig artikel 28, og

ud fra følgende betragtninger:

De regelmæssige oplysninger om forvaltningen af markedet for mejeriprodukter, der skal meddeles Kommissionen, er fastsat i Kommissionens forordning (EØF) nr. 210/69 af 31. januar 1969 om medlemsstaternes og Kommissionens gensidige meddelelser inden for sektoren mælk og mejeriprodukter (3), senest ændret ved forordning (EF) nr. 1094/95 (4); iværksættelsen af den landbrugsaftale, der er indgået i forbindelse med de multilaterale handelsforhandlinger under Uruguay-runden, gør det nødvendigt med flere og mere detaljerede oplysninger om indførsel og udførsel, bl.a. om licensansøgningerne og udnyttelsen af licenserne, for at sikre overholdelsen af de indgåede forpligtelser i forbindelse med aftalen; for at gøre det muligt maksimalt at udnytte nævnte forpligtelser er det nødvendigt med en hurtig informering om udviklingen i udførslen; forordningen bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I forordning (EØF) nr. 210/69 foretages følgende ændringer:

1) Artikel 5a affattes således:

»Artikel 5a

Medlemsstaterne meddeler via systemet »Interaktiv dataregistreringssystem«, i det følgende benævnt »IDES«, Kommissionen:

1) senest den 10. i hver måned for den foregående måned og for første gang inden den 10. august 1995 for juli 1995, for hvilke produktmængder der er udstedt importlicenser i forbindelse med Kommissionens forordning (EF) nr. 1600/95 (*), afsnit II, delafsnit A og C, og afsnit III, fordelt på KN-kode og oprindelsesland

2) senest den 10. i måneden efter udstedelsesmåneden og for første gang inden den 10. august 1995 for juli 1995, for hvilke produktmængder der er udstedt importlicenser i forbindelse med forordning (EF) nr. 1600/95, afsnit II, delafsnit B, fordelt på KN-kode og oprindelsesland

3) senest den 10. i hver måned for den foregående måned og for første gang inden den 10. august 1995 for juli 1995, for hvilke produktmængder fordelt på KN-kode og oprindelsesland der er udstedt andre importlicenser end de i nr. 1 og 2 omhandlede.

(*) EFT nr. L 151 af 1. 7. 1995.«2) Artikel 6 affattes således:

»Artikel 6

Medlemsstaterne meddeler Kommissionen:

1. Hver arbejdsdag inden kl. 18.00:

a) for hvilke mængder mejeriprodukter fordelt på kode i nomenklaturen over eksportrestitutioner for landbrugsprodukter og på destinationskode der den samme dag er ansøgt om licenser som omhandlet i artikel 1 i Kommissionens forordning (EF) nr. 1466/95 (*), eller at der eventuelt ikke er ansøgt om licenser

b) for hvilke mængder mejeriprodukter fordelt på kode i nomenklaturen over eksportrestitutioner for landbrugsprodukter og på destinationskode der den samme dag er ansøgt om foreløbige licenser som omhandlet i artikel 6 i forordning (EF) nr. 1466/95

c) for hvilke mængder mejeriprodukter fordelt på kode i nomenklaturen over eksportrestitutioner for landbrugsprodukter og på destinationskode der den samme dag definitivt er udstedt eller annulleret licenser som omhandlet i litra b)

2. Inden den 16. i hver måned for den foregående måned og for første gang inden den 16. august 1995 for juli 1995:

a) for hvilke mængder licensansøgningerne blev annulleret i henhold til artikel 8, stk. 3, litra a), andet afsnit, i forordning (EF) nr. 1466/95 med angivelse af restitutionssatsen

b) for hvilke mængder licenserne blev leveret tilbage i medfør af artikel 33, stk. 2, sidste afsnit, i forordning (EØF) nr. 3719/88 (**) med angivelse af restitutionssatsen

c) hvilke mængder der ikke er udført efter udløbet af de dertil knyttede licensers gyldighedsperiode og den tilsvarende restitutionssats

d) for hvilke mængder der er anmodet om ændring af den i artikel 3, stk. 1, andet afsnit, i forordning (EF) nr. 1466/95 omhandlede kode.

3. Inden den 16. i hver måned for måned n-2 og for første gang inden den 16. november for juli og august 1995:

a) for hvilke mængder fordelt på KN-kode og destinationskode med eller uden restitutioner udførselsformaliteterne er foretaget

b) for hvilke mængder varebeskrivelsen er blevet ændret efter de i artikel 3, stk. 2, i forordning (EF) nr. 1466/95 omhandlede bestemmelser med angivelse af, om det drejer sig om litra a) eller litra b)

c) hvilke mængder pr. produktkategori som omhandlet i artikel 3, stk. 1, tredje afsnit, i forordning (EF) nr. 1466/95 der er udført i henhold til artikel 2, første og andet led, i nævnte forordning med angivelse i sidstnævnte tilfælde af de pågældende bestemmelser i Kommissionens forordning (EØF) nr. 3665/87 (***)

d) for hvilke mængder bestemmelserne i artikel 20, stk. 3, i forordning (EØF) nr. 3665/87 blev anvendt samt hvilke forskelle der er mellem restitutionen for den destination, der er angivet i licensen, og den rent faktisk anvendte restitution.

4. Oplysningerne i nr. 1, litra a) og b), meddeles via IDES-systemet og de andre oplysninger pr. telefax eller telex.

(*) EFT nr. L 144 af 28. 6. 1995, s. 22.

(**) EFT nr. L 331 af 2. 12. 1988, s. 1.

(***) EFT nr. L 351 af 14. 12. 1987, s. 1.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1995.

Dog gælder følgende:

- de i artikel 5a i forordning (EØF) nr. 210/69 omhandlede oplysninger kan meddeles pr. telefax eller telex indtil den 10. december 1995

- de oplysninger, der er omhandlet i

i) artikel 6, nr. 1, litra a) og b), i forordning (EØF) nr. 210/69 kan, hvis det er behørigt begrundet, at det er umuligt, eller hvis antallet af licensansøgninger ikke overstiger ti om dagen og pr. produktkategori som omhandlet i artikel 3, stk. 1, tredje afsnit, i forordning (EF) nr. 1466/95, meddeles pr. telefax eller telex indtil den 30. september 1995

ii) artikel 6, nr. 3, i forordning (EØF) nr. 210/69 kan, hvis det er behørigt begrundet, at det er umuligt, meddeles for måneden n-6 indtil den 15. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 148 af 30. 6. 1995.

(3) EFT nr. L 28 af 5. 2. 1969, s. 1.

(4) EFT nr. L 109 af 16. 5. 1995, s. 31.